LATVIJAS REPUBLIKAS MINISTRU KABINETS

2021.gada Rīkojums Nr.\_\_\_\_

Rīgā (prot. Nr.\_\_\_\_\_)

**Par valsts nekustamā īpašuma Daugavpilī nodošanu**

**Daugavpils pilsētas pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut sabiedrībai ar ierobežotu atbildību „Publisko aktīvu pārvaldītājs Possessor” nodot bez atlīdzības Daugavpils pilsētas pašvaldības īpašumā valsts nekustamo īpašumu (nekustamā īpašuma kadastra Nr. 0500 035 0031) – zemes vienību (zemes vienības kadastra apzīmējums 0500 035 0017) 0,0295 ha platībā un zemes vienību (zemes vienības kadastra apzīmējums 0500 035 0018) 0,2115 ha platībā – bez adreses, Daugavpilī (turpmāk – nekustamais īpašums), kas ierakstīts zemesgrāmatā uz valsts vārda sabiedrības ar ierobežotu atbildību „Publisko aktīvu pārvaldītājs Possessor” personā, lai saskaņā ar likuma „Par pašvaldībām” 15. panta pirmo daļu to izmantotu pašvaldības autonomo funkciju īstenošanai.

2. Daugavpils pilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.

3. Daugavpils pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Daugavpils pilsētas pašvaldība nodrošina šā rīkojuma 1. punktā minēto funkciju īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2.apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

**Ministru prezidents A. K. Kariņš**

**Ekonomikas ministrs**

**Iesniedzējs:**

**Ekonomikas ministrs**

**Vīza: Valsts sekretārs E. Valantis**